**ZAPISNIK 12. sestanka VO Gornja Branica,**

Prisotni: Anamarija Meglič, Vid Sorta, Simon Štemberger, Bojan Žlebnik in predstavnik gospodarskega župnijskega sveta Damijan Sorta. Štefan Čehovin kot član cerkvenega gospodarskega sveta in kot član vaškega odbora.

Dnevni red:

1. Dnevni red
2. Sprejem in potrditev zapisnika prejšnje seje
3. Mnenje glede postavitve bazne postaje v zvoniku cerkve v Kodretih
4. Projekt hišna imena
5. Razno

**Sklepi sprejeti na 12. sestanku VO Gornja Branica, dne 19.10.2022 ob 19.30 uri.**

AD 1. Dnevni red je bil soglasno sprejet.

AD 2. Zapisnik 11. sestanka je bil sprejet. Občino naprošamo za odgovore na 11. zapisnik sestanka z dne 6.6.2022.

AD 3. Štefan Čehovin prebere dopis, ki ga je poslal gospodarski cerkveni svet na škofijo v Koper, glede postavitve bazne postaje v zvoniku. Po pogovoru s škofom Bizjakom, dobi gospodarski cerkveni svet odgovor od msgr. Rebec, da naj se gospodarski cerkveni svet in vaški odbor sestaneta in podata svoje mnenje glede postavitve bazne postaje v zvonik. Na podlagi mnenja cerkvenega sveta in vaškega odbora, pa se bo škof Bizjak odločil glede možnosti postavitve bazne postaje v zvonik cerkve sv. Katarine. Člani VO smo na 11. sestanku VO podali mnenje, da je potrebno urediti oz. ojačati signal v dolini Branice celostno, za vse zaselke. Na današnjem sestanku je odbor podal svoje mnenje glede postavitve bazne postaje v zvoniku cerkve sv. Katarine z glasovanjem. Štefan Čehovin kot predstavnik cerkvenega gospodarskega sveta se je izločil iz glasovanja VO, Anamarija Meglič se je vzdržala glasovanja, Simon Štemberger, Vid Sorta in Bojan Žlebnik so glasovali za slednji sklep:

**Sklep:** - člani VO podpiramo rešitve, ki bi zagotovile boljši signal v VSEH zaselkih VS Gornja Branica in ne škodujejo zdravju in kvaliteti bivanja naših krajanov

AD 4. Projekt »Stara hišna imena v vaški skupnosti Gornja Branica« bi moral biti zaključen do konca letošnjega leta. Za kakovostno raziskovalno delo, ki smo si ga zastavili, nam je zaradi epidemioloških razmer v zadnjih dveh letih, zmanjkalo časa. Po razpravi glede vzrokov o neizvedbi projekta sprejmemo naslednji sklep:

**Sklep: -** AD 4. Projekt »Stara hišna imena v vaški skupnosti Gornja Branica«, ki je bil izglasovan pred leti v sklopu participativnega proračuna, se opusti, predvsem zaradi dolgotrajnih ukrepov, ki so preprečevali  širjenje virusa in s tem onemogočili poglobljeno terensko delo na osnovi osebnih stikov.

AD 5. Pod točko razno smo razpravljali o potrebnih postavitvah tabel in ogledal na državni in občinski cesti. Ob prazniku zavetnice cerkve sv. Katarine bomo pripravili pogostitev po sveti maši s štruklji v vaškem domu. Ravno tako bomo pogostili vaščane pri polnočnici s poticami in sladkimi specialitetami braniških gospodinj.

**Sklep:** - občino ponovno naprošamo za pomoč pri urejanju in postavitvi tabel »pozor živina na cesti«, na državno in občinsko cesto ter ogledal na vpadnicah občinskih in državnih cest

* Po sveti maši na zavetnico cerkve sv. Katarine, bomo pogostili vaščane s štruklji
* Po polnočnici bomo s čajem in sladkimi dobrotami braniških gospodinj pogostili vaščane

Zapisnikar: Anamarija Meglič

Predsednik VO: Vid Sorta